ਉੱਤਰਾ ਬਾਓਕਰ
ਉੱਤਰਾ ਬਾਓਕਰ (1944 – 12 ਅਪ੍ਰੈਲ 2023) ਇੱਕ ਭਾਰਤੀ ਸਟੇਜ, ਫ਼ਿਲਮ ਅਤੇ ਟੈਲੀਵਿਜ਼ਨ ਅਦਾਕਾਰਾ ਸੀ। ਉਸ ਨੇ ਕਈ ਮਸ਼ਹੂਰ ਨਾਟਕਾਂ ਵਿੱਚ ਕੰਮ ਕੀਤਾ, ਜਿਨ੍ਹਾਂ ‘ਚ ਮੁੱਖਮੰਤਰੀ ਵਿੱਚ ਪਦਮਾਵਤੀ, ਮੇਨਾ ਗੁਰਜਰੀ ਵਿੱਚ ਮੇਨਾ, ਸ਼ੈਕਸਪੀਅਰ ਦੇ ਓਥੇਲੋ ਵਿੱਚ ਡੇਸਡੇਮੋਨਾ, ਨਾਟਕਕਾਰ ਗਿਰੀਸ਼ ਕਰਨਾਡ ਦੀ ਤੁਗਲਕ ਵਿੱਚ ਮਾਂ, ਛੋਟੇ ਸਯੱਦ ਬੜੇ ਸਯੱਦ ਵਿੱਚ ਨੌਚ ਗਰਲ, ਅਤੇ ਉਮਰਾਓ ਜਾਨ ਵਿੱਚ ਉਮਰਾਓ ਦੀ ਮੁੱਖ ਭੂਮਿਕਾ ਨਿਭਾਅ ਕੇ ਇਹ ਕੰਮ ਆਪਣੇ ਨਾਂ ਹੇਠਾਂ ਦਰਜ ਕਰਵਾਏ। 1978 ਵਿੱਚ, ਉਸਨੇ ਜੈਵੰਤ ਡਾਲਵੀ ਦੇ ਨਾਟਕ ਸੰਧਿਆ ਛਾਇਆ ਦਾ ਨਿਰਦੇਸ਼ਨ ਕੀਤਾ, ਜਿਸ ਦਾ ਕੁਸੁਮ ਕੁਮਾਰ ਦੁਆਰਾ ਹਿੰਦੀ ਵਿੱਚ ਅਨੁਵਾਦ ਕੀਤਾ ਗਿਆ ਸੀ। 1984 ਵਿੱਚ, ਉਸ ਨੇ ਅਦਾਕਾਰੀ (ਹਿੰਦੀ ਥੀਏਟਰ) ਲਈ ਸੰਗੀਤ ਨਾਟਕ ਅਕਾਦਮੀ ਅਵਾਰਡ ਜਿੱਤਿਆ। ਉਹ ਮਰਾਠੀ ਫ਼ਿਲਮਾਂ ਜਿਵੇਂ ਕਿ ਦੋਘੀ (1995), ਸਦਾਸ਼ਿਵ ਅਮਰਾਪੁਰਕਰ ਅਤੇ ਰੇਣੁਕਾ ਦਫਤਰਦਾਰ, ਉੱਤਰਾਯਣ (2005), ਸ਼ੇਵਰੀ (2006), ਅਤੇ ਸੋਨਾਲੀ ਕੁਲਕਰਨੀ ਨਾਲ ਰੈਸਟੋਰੈਂਟ (2006) ਵਿੱਚ ਨਜ਼ਰ ਆਈ।